ኢትዮጵያ ሳተላይት ማምጠቋ ለወጣቱ የተስፋ ጎህ የሚቀድ ነው
አዲስ አበባ፦ ኢትዮጵያ የመጀመሪያዋን ሳተላይት ማስወንጨፏ አዲሱ ትውልድ በቀጣይ በቴክኖሎጂው ዘርፍ ለሚያደርገው ምርምር የተስፋ ጉህ የሚቀድ መሆኑን ወጣቶች ገለፁ። የዝግጅት ክፍላችን ትናንት
ካነጋገራቸው ወጣ ቶች
መካከል የሶልቪት ፕሮጀክት
አማካሪና ተለያዩ ቴክኖሎጂዎች
ፈጠራ ተሳታፊ ወጣት
ቤተልሄም ደሴ እንዳለችው
ኢትዮጵያ ሳተላይት ወደ
ምኅዋር ለመጀመሪያ ጊዜ
ማምጠቋ ለወጣቱ ትውልዱ
ያለው ፋይዳ ብዙ
ነው። ለአገሪቷ ወጣቶች
ትልቅ እርምጃና ተስፋ
ሰጪ ነው። በቀጣይ
የስፔስ ሳይንስ ትምህርትን  በማጥናት የአገራችንን ስልጣኔ ወደፊት እንዲራመድ ለማስቻል ፍላጎት ያላቸው ወጣቶችን ለማበረታታት የሚኖረው ጠቀሜታ ከፍተኛ ነው። ከዚህ በኋላ የትምህርት እድል የሚያገኙ ወጣት ኢትዮጵያውያን ሙሉ ለሙሉ መሀንዲስ ሆነው የህዋ ሳይንስ ምርምር የሚያደርጉበት ጊዜ እሩቅ አይሆንም የሚል እምነት እንዳላት ጠቅሳ ከሶስት ቀን በፊት የመጠቀችው ሳተላይትም ይህን የተስፋ ጎህ ያበጀች የዘመናዊነት አብሳሪ መሆኗን ገልፃለች። በሀዋሳ ዩኒቨርሲቲ በኢንጂነሪንግ የትምህርት ክፍል የባዮ ሜዲካል ሳይንስ የሁለተኛ ዓመት ተማሪ የሆነው አቤል ፉላሳ፤ ከልጅነቱ ጀምሮ የህዋ ሳይንስ ምርምር ማጥናትና አገሩን በሙያው የማገዝ ፍላጎቱ የነበረው ቢሆንም ምቹ ሁኔታ ባለማግኘቱ አሁን የሚማርበት ዘርፍ ላይ ሊገባ መቻሉን ጠቅሷል። አሁን ግን በዘርፉ ፍላጎት ያላቸውን ወጣቶች የሚያበረታታ እርምጃ መጀመሩ ደስታ ፈጥሮበታል። ‹‹የኢቲ አር ኤስ ኤስ አንድ” ሳተላይት ወደ ህዋ መምጠቋ ከምትሰጠው የመሬት መረጃ በተጨማሪ አዲሱ ትውልድ በዘመናዊው የቴክኖሎጂ ስልጣኔ ላይ የሚኖረውን ተሳትፎ ማነቃቃት እንደሚያስችል ተናግሯል። ሌላኛው ወጣት በረከት
ግርማይ እንደተናገረው፤ ኢትየጵያ
ለመጀመሪያ ጊዜ የመሬት
ምልከታ ሳተላይት ከቻይና
ማስወንጨፊያ ጣቢያ ወደ
ህዋ መላኳ  የደስታ ስሜት ፈጥሮበታል፡፡ በቀጣይ የህዋ ምርምር ጉዞ ኢትዮጵያ ውስጥ በወጣቶች ጥረት እውን ይሆናል የሚል እምነት አሳድሯል።ሳተላይቷ ለግብርና፣ ለማዕድን፣
ለአካባቢ ጥበቃ፣  ለአየር ንብረት ለውጥ እና ለመሳሰሉት አገልግሎት መረጃ ለመስጠት የምትችል መሆኗ እንዳስደሰተው ወጣት በረከት አንስቶ፤ የመረጃ መቀበያው እንጦጦ ላይ መሰራቱ ለወጣቶች ተስፋ ሰጪ መሆኑን ገልጿል። እድሉም እየተመራመሩ አዳዲስ የህዋ ሳይንስ ጀግኖችን ለማፍራት ያስችላል ብሏል።አዲስ ዘመን ታህሳስ 12/2012በጋዜጣው ሪፖርተር 